# Angelina Jolie

### Iz Wikipedije, proste enciklopedije

Angelina Jolie (rojena Angelina Jolie Voight), ameriška filmska igralka, * 4. junij 1975, Los Angeles, Kalifornija, ZDA.

Angelina je hči igralca Jona Voighta in igralke Marcheline Bertrand. Ima tudi brata, Jamesa Havena. Znana je po svojem eksotičnem izgledu (redno se pojavlja pri vrhu raznih lestvic najlepših žensk), divji mladosti, mnogih tatujih, človekoljubnem delu in tudi kot nadarjena igralka. Osvojila je tri Zlate globuse in prejela Oskarja za najboljšo stransko vlogo v filmu Negotovo dekle. Leta 2005 je postala tretja igralka za Julio Roberts in Cameron Diaz, ki je dobila več kot 20.000.000 $ za film. Avgusta 2005 je postala državljanka Kambodže, po odločbi njenega kralja Norodoma Sihamonija, zaradi njenega dobrodelnega in naravovarstvenega dela v tej državi.

## [uredi] Življenjepis

Angelina je hčerka (kasneje ločenih) igralcev Jona Voighta in v ZDA rojene Marcheline Bertrand. Je nečakinja Chipa Taylorja. Njena botra je Jaqueline Bisset. Njeni stari starši so francoski Kanadčani. Kot otrok je sanjala da bo pogrebnik. Pri enajstih letih je začela obiskovati Gledališki inštitut Leeja Strasberga, pozneje je hodila na gimnazijo v Beverly Hillsu. Čeprav se je vpisala na filmsko šolo na newyorški univerzi, po koncu snemanja Gie ni dokončala študija. 28. marca 1996 se je poročila z britanskim igralcem Jonnyjem Leejem Millerjem, ki je bil njen soigralec v Hekerjih. Ločila sta se 3. februarja 1999. Angelina se je potem poročila z ameriškim igralcem Billyjem Bobom Thorntonom, 5. maja 2000, in skupaj z njim posvojila siroto iz Kambodže. Fantka, rojenega 5. avgusta 2001, sta poimenovala Maddox Chivan Thornton Jolie. Joliejeva in Thornton sta se ločila 27. maja 2003 in skrbništvo nad Maddoxom ima sedaj ona.

Angelina je od leta 2001 ambasadorka UNCHR (United Nations High Commission for Refugees - Visoki komisariat Združenih Narodov za begunce) in pogosto potuje po svetu ter opozarja na izseljevanje iz dežel tretjega sveta. Leta 2003 je objavila knjigo 'Notes from My Travels', zbirko dnevniških vnosov, ki popisujejo njeno zgodnje delo z OZN.

V začetku leta 2005 se je Angelina znašla v središču odmevnega hollywoodskega škandala, kjer je bila obtožena razdora zakona med Bradom Pittom in Jeniffer Aniston. Imela naj bi nečedno zadevo s Pittom med snemanjem filma Gospod in gospa Smith, kar sta oba večkrat zanikala. Kljub temu, ali pa morda tudi zaradi tega, je film doživel precejšen uspeh in je Angelinin prva prava filmska uspešnica. Brad in Jeniffer sta se kasneje ločila, govorice o nadaljnem tesnem prijateljevanju Brada z Angelino pa še vedno ostajajo. 30. septembra je npr. Calgary Sun poročal, da naj bi Pitt in Joliejeva skupaj najela hišo v mestu Spruce Grove v Alberti, blizu kraja, kjer je Brad trenutno snemal film.

5. julija 2005 je ameriški tednik People poročal, da je Angelina tik pred posvojitvijo deklice iz Etiopije, katere mati je umrla za AIDS-om. Angelina je hčerko poimenovala Zahara Marley Jolie. Kmalu so se pojavile osebe, ki so trdile, da Zahara pripada njim (sorodstveno ali legalno), toda vse te navedbe so se zaenkrat izkazale za neresnične.

### [uredi] Tatuji

Angelina ima na svojem telesu veliko tatujev, kar je kmalu postalo predmet medijske pozornosti. Občasno jih še vedno dodaja in včasih tudi odstranjuje. Večkrat je izjavila, da ima vsak njen tatu poseben (simbolni) pomen.

Nekateri njeni opaznejši tatuji:

- velik azijski tiger na spodnjem delu hrbta
- črka H na notranji strani levega zapestja, posvečena bratu Jamesu Havenu, čeprav si jo je sprva dala tetovirati kot posvetilo takratnjemu fantu Timothyu Huttonu
- zmaj na levi nadlahti
- postrani križ na desni strani trebuha
- okno na spodnjem delu hrbta
- več izrekov v tujih jezikih

### [uredi] Zanimivosti

- Angelina pomeni »lepe majhne angelske oči«, Jolie (kar je v resnici njene srednje ime) pa po francosko pomeni »ljubek«
- Po očetovi strani je češkoslovaškega in ameriškega rodu, po materini pa francoskega in irokeškega
- Leta 2004 je tudi uradnoo opustila priimek Voight in postala Angelina Jolie
- Visoka je 1,73 m
- Je levičarka
- Ima pilotsko dovoljenje
- Zbira nože
- Marca 2005 jo je revija FHM imenovala na tretje mesto najbolj privlačnih žensk na svetu
- Zaradi številnih tatujev so si režiserji oz. ostali filmski delavci primorani izmišljevati različne ukane za njihovo prikrivanje v prizorih, kjer je Angelina pomanjkljivo oblečena. Ponavadi si pomagajo z ličenjem.

## [uredi] Filmografija

- Lookin' to Get Out (1982)
- Kiborg 2 (Cyborg 2) (1993)
- Angela & Viril (1993)
- Alice & Viril (1993)
- Brez dokaza (Without Evidence) (1995)
- Hekerji (Hackers) (1995)
- Mojave Moon (1996)
- Ljubezen je vse (Love Is All There Is) (1996)
- Lisičke (Foxfire) (1996)
- V vlogi boga (Playing God) (1997)
- Gia (1998)
- Peklenska četrt (Hell's Kitchen) (1998)
- Srčne igre (Playing by Heart) (1998)
- Kontrolorja poletov (Pushing Tin) (1998)
- Zbiralec kosti (The Bone Collector) (1999)
- Negotovo dekle (Girl, Interrupted) (1999)
- Samo še 60 sekund (Gone in Sixty Seconds) (2000)
- Lara Croft: Tomb Raider (2001)
- Izvirni greh (Original Sin) (2001)
- Življenje ali nekaj takega (Life or Something Like It) (2002)
- Trading Women (2003) (dokumentarec) (pripoveduje)
- Lara Croft - Tomb Raider: Zibelka življenja (Lara Croft Tomb Raider: The Cradle of Life) (2003)
- Preko vseh meja (Beyond Borders) (2003)
- Zbiralec življenj (Taking Lives) (2004)
- Kraljestvo morskega psa (Shark Tale) (2004) (glas)
- Nebeški kapitan in svet prihodnosti (Sky Captain and the World of Tomorrow) (2004)
- The Fever (2004)
- Aleksander (Alexander) 2004)
- Gospod in gospa Smith (Mr. & Mrs. Smith) (2005)
- The Mirror (2006)
- The Good Shepherd (2006) (se še snema)
- Beowulf (2007) (glas) (se še snema)

## [uredi] Glej tudi

- seznam seks simbolov
- seznam ameriških filmskih igralcev

## [uredi] Zunanje povezave

- Angelina Jolie na Spletni filmski podatkovni zbirki (Internet Movie Database (IMDb))
- jComm - Jolie Community
- FemmesFatales.com.ar
- Angelina Jolie

Vzpostavljeno iz »http://sl.wikipedia.org../../../a/n/g/Angelina_Jolie_ff96.html«

Kategorije: Rojeni leta 1975 | Živeči ljudje | Ameriški filmski igralci | Seks simboli

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- العربية
- Български
- Česky
- Kaszëbsczi
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- Gaeilge
- עברית
- Hrvatski
- Magyar
- Ido
- Italiano
- 日本語
- Lietuvių
- Bahasa Melayu
- Nederlands
- ‪Norsk (bokmål)‬
- Occitan
- Polski
- Português
- Русский
- Simple English
- Slovenčina
- Shqip
- Српски / Srpski
- Svenska
- Türkçe
- 中文